Dragi učenici,

danas ćemo analizirati jednu prekrasnu pjesmu iz čitanke. Pjesma mi je posebno draga te se nadam da će se mnogi stihovi svidjeti i vama.

Prije nego pročitate pjesmu, promislite o sljedećem: mijenjaju li se ljudi kroz život? Što utječe na čovjekove promjene? Može li svatko postati boljom osobom? Učiš li ti iz svojih pogrešaka? (iskreno, u sebi, odgovori na ova pitanja).

Pročitajte pjesmu **AKO R. Kiplinga** (str.18.)

Napišite naslov.

ANALIZA PJESME:

Odgovori na pitanja:

*1. Komu pisac daje savjete o životu?*

*2. Objasni stih: "Ako možeš hodati s kraljevima i ne izgubiti ljudskost."*

*3. Kako bi se čovjek trebao odnositi prema neprijateljima i porazima?*

*4. Kako doživljavaš stih: "Ako svaki čovjek znači nešto za tebe, ali ni jedan suviše?"*

*5. Odredi temu pjesme.*

*6. Je li teško biti čovjek iz pjesme? Objasni.*

*7. Ispiši iz pjesme 5 stihova koji su ti se najviše svidjeli. Možeš ih zapisati na jedan papir i staviti na neko vidljivo mjesto. Pročitaj ih ponekada!*

NAPOMENA: zadaću mi NE moraš poslati. Javit ću samo onima koji trebaju.

U ponedjeljak ćemo imati kratku provjeru znanja (ZSR :-))